Foto: PA Stiven Jyerrard «Aston Villa» bosh murabbiyligini tark etdi. Klub iste’foni e’lon qilib, mutaxassisga faoliyati uchun minnatdorchilik bildirdi va kelgusida muvaffaqiyatlar tiladi. Jyerrard 2021 yilning noyabrida «Aston Villa»ni qabul qilib olgandi va uning qo‘l ostida jamoa o‘tgan mavsumni 14-o‘rinda yakunlashdi. Ushbu mutaxassis jamoa bilan APLda jami 39 o‘yin o‘tkazgan, shundan 12 uchrashuvda g‘alabaga erishgan, 8 durang qayd etgan va 19 bor mag‘lubiyatga uchragan. Bu iste’fo «Aston Villa» payshanba oqshomida APLning 12-turi doirasida «Fulhem»ga yirik hisobda mag‘lub bo‘lishi ortidan ro‘y berdi. Endilikda birminghemliklar jamoasi 11 o‘yinda 9 ochko to‘plab, turnir jadvalida 17-o‘rinda joylashgan. OAV ma’lumotiga ko‘ra, Jyerrard o‘rniga nomzodlar qatorida Maurisio Pochettino favorit bo‘lib turibdi.